CELEX: C2004/262/13
Language: sl
Date: 2004-10-23 00:00:00
Title: Sodba Sodišča (prvi senat) z dne 9. septembra 2004 v zadevi C-417/04: Komisija Evropskih skupnosti proti Helenski republiki (Neizpolnjevanje obveznosti države — Direktiva 85/384/EGS — Priznanje diplom arhitekture — Postopek včlanitve v Tehnično zbornico Grčije (Technico Epimelitirio Elladas) — Zahteva da se predloži dokument, ki dokazuje da zadevni naslov sovpada s sistemom vzajemnega priznavanja)

23.10.2004   
            
            
               SL
            
            
               Uradni list Evropske unije
            
            
               C 262/7
            
         
      SODBA SODIŠČA
   
   (prvi senat)
   z dne 9. septembra 2004
   v zadevi C-417/04: Komisija Evropskih skupnosti proti Helenski republiki (1)
   
   (Neizpolnjevanje obveznosti države - Direktiva 85/384/EGS - Priznanje diplom arhitekture - Postopek včlanitve v Tehnično zbornico Grčije (Technico Epimelitirio Elladas) - Zahteva da se predloži dokument, ki dokazuje da zadevni naslov sovpada s sistemom vzajemnega priznavanja)
   (2004/C 262/13)
   Jezik postopka: grščina
   V zadevi C-417/04, Komisija Evropskih skupnosti(zastopnik: M. Patakia) proti Helenski republiki (zastopnik: E. Skandalou), tožbi zaradi neizpolnjevanja obveznosti iz člena 226 ES, z dne 19. septembra 2002, je Sodišče (prvi senat) v sestavi P. Jann, predsednik senata, A. Rosas, S. von Bahr, K. Lenaerts in K. Schiemann (poročevalec) sodniki, generalni pravobranilec: J. Kokott, sodni tajnik L. Hewlett, glavna administratorka, dne 9. septembra 2004 razglasilo sodbo, katere izrek se glasi kot sledi:
   
               1.
            
            
               S tem, da je sprejela in obdržala v veljavi določbe člena 3 (1)(c) predsedniškega dekret-zakona št. 107/1993, z dne 22. marca 1993, ter da se je strinjala, da Technico Epimelitirio Elladas (Tehnična zbornica Grčije), pri kateri je potreben obvezen vpis za izvajanje poklica arhitekta v Grčiji, s pomembnimi zamudami izvršuje obravnavo dosjejev in vpis državljanov Skupnosti, imetnikov tujih diplom, ki bi morale biti priznane na podlagi Direktive Sveta 85/384/EGS, z dne 10. junija 1985, o vzajemnem priznavanju diplom, spričeval in drugih dokazil o formalnih kvalifikacijah v arhitekturi, skupaj z ukrepi za učinkovito uresničevanje pravice do ustanavljanja podjetij in svobode opravljanja storitev, Helenska republika ni izpolnila obveznosti, ki ji jih nalaga zgoraj omenjena direktiva.
            
         
               2.
            
            
               Helenski republiki se naloži plačilo stroškov.
            
         
      (1)  UL C 19, 25.1.2003.